**Юрый Кендыш** (нар. 10 чэрвеня 1990, Мінск) — беларускі футбаліст, паўабаронца літоўскага клуба «Жальгірыс» з Вільнюса. Ігрок нацыянальнай зборнай Беларусі (2016—2021).

Клубная кар’ера
---------------

Гуляў за пастаўскі ПМЦ, мінскі МТЗ-РІПА (пазней «Партызан»).

У студзені 2012 года падпісаў кантракт з «Тарпеда-БелАЗ». У жніўні 2012 года знаходзіўся на праглядзе ў падмаскоўных «Хімках», але не падышоў і хутка падпісаў кантракт з мазырскай «Славіяй».

У студзені 2013 года перайшоў у брэсцкае «Дынама». У «Дынама» не быў трывалым іграком асновы, але нярэдка з’яўляўся ў стартавым складзе на пазіцыі апорнага паўабаронцы. У снежні 2013 года па заканчэнні кантракта пакінуў брэсцкі клуб.

У сакавіку 2014 года папоўніў склад дэбютанта літоўскай A Лігі — футбольнага клуба «Тракай». У складзе «Тракая» стаў трывала выступаць у асноўным складзе. Па выніках сезона 2014 быў прызнаны найлепшым паўабаронцам чэмпіянату Літвы.

У студзені 2015 года накіраваўся на прагляд у стан чэмпіёна Літвы — вільнюскага «Жальгірыса». Пасля паспяховага прагляду ў лютым 2015 года падпісаў кантракт са сталічным клубам. У складзе «Жальгірыса» стаў адным з асноўных ігракоў і дапамог клубу выйграць чарговае чэмпіёнства.

Падрыхтоўку да сезона 2016 пачаў у складзе «Жальгірыса», але ў лютым прыбыў на прагляд у барысаўскі БАТЭ і неўзабаве падпісаў кантракт. Хутка замацаваўся ў аснове барысаўчан на пазіцыі апорнага паўабаронцы. У маі 2016 года не гуляў з-за траўмы, пазней вярнуўся ў склад. У першай палове 2017 года трывала гуляў у аснове барысаўчан, аднак улетку, пасля прыходу каманду Станіслава Драгуна, стаў радзей з’яўляцца на полі.

У жніўні 2017 года быў аддадзены ў арэнду малдаўскаму «Шэрыфу». Разам з «Шэрыфам» стаў чэмпіёнам Малдовы, выступаў у групавым этапе Лігі Еўропы. У снежні 2017 года стала вядома аб пераходзе Кендыша ў «Шэрыф» на трывалай аснове. У складзе ціраспальскай каманды яшчэ два раз стаў чэмпіёнам краіны, а ў 2019 годзе з 13 галамі стаў таксама найлепшым бамбардзірам турніру.

У лістападзе 2019 года падпісаў трохгадовы кантракт з салігорскім «Шахцёрам». Дапамог каманде па выніках сезона 2020 стаць чэмпіёнам краіны. У пачатку 2021 года стаў капітанам «Шахцёра». Пачынаў сезон 2021 у стартавым складзе, з чэрвеня выбыў з-за траўмы, канчаткова вярнуўся на поле ў кастрычніку і зноў разам з камандай стаў чэмпіёнам Беларусі.

У студзені 2022 года па пагадненні бакоў кантракт з «Шахцёрам» быў разарваны, і неўзабаве паўабаронца стаў іграком латвійскай «Рыгі», дзе замацаваўся ў стартавым складзе. У сакавіку 2023 года па пагадненні бакоў пакінуў «Рыгу».

У красавіку 2023 года падпісаў кантракт з вільнюскім «Жальгірысам».

Міжнародная кар’ера
-------------------

У 2011—2012 гадах гуляў за моладзевую зборную Беларусі.

9 лістапада 2016 года дэбютаваў у нацыянальнай зборнай Беларусі ў таварыскім матчы супраць Грэцыі (1:0).

Дасягненні
----------

* Беларусь 01Чэмпіён Чэмпіён Беларусі (3): 2016, 2020, 2021
* Беларусь Уладальнік Суперкубка Беларусі (3): 2016, 2017, 2021
* Беларусь У спісе 22 найлепшых футбалістаў чэмпіянату Беларусі: 2016
* Літва 01Чэмпіён Чэмпіён Літвы: 2015
* Літва Уладальнік Кубка Літвы: 2015
* Малдова 01Чэмпіён Чэмпіён Малдовы (3): 2017, 2018, 2019
* Малдова Уладальнік Кубка Малдовы: 2019
* Малдова Найлепшы бамбардзір чэмпіянату Малдовы: 2019 (13 галоў)
* Латвія 02Сярэбраны прызёр Сярэбраны прызёр чэмпіянату Латвіі: 2022

Зноскі
------

1. ↑  Yuri Kendysh // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  Yury Kendysh // FBref.com<a href='https://wikidata.org/wiki/Track:Q56239490'></a>
3. ↑  Юрий Кендыш отправился на просмотр в "Химки"
4. ↑  Кендышу не удалось заключить контракт с "Химками"
5. ↑  Юрий Кендыш перешел в "Славию-Мозырь"
6. ↑  Кендыш перешел в литовский «Тракай»
7. ↑  Юрий Кендыш отправился на просмотр в "Жальгирис"
8. ↑  Юрий Кендыш подписал контракт с чемпионом Литвы (ФОТО)
9. ↑  Юрий Кендыш стал игроком БАТЭ
10. ↑  БАТЭ отдал Кендыша в аренду "Шерифу"
11. ↑  "Шериф" выкупил у БАТЭ права на Юрий Кендыша
12. ↑  Юрий Кендыш стал игроком "Шахтера"
13. ↑  Юрий Кендыш покинул "Шахтер"
14. ↑  "Рига" объявила о подписании Юрия Кендыша
15. ↑  Кендыш расторг контракт с "Ригой" (руск.). *football.by* (7 сакавіка 2023). Праверана 8 сакавіка 2023.
16. ↑  Юрий Кендыш спустя 8 лет вернулся в вильнюсский "Жальгирис" (руск.). *football.by* (8 красавіка 2023). Праверана 8 красавіка 2023.

Спасылкі
--------

* Профіль на афіцыйным сайце БАТЭ (руск.)

|  |  |
| --- | --- |
| ⚙️   Тэматычныя сайты | by.tribuna.com · eu-football.info (ігрок) · FBref.com · FootballFacts.ru · National Football Teams.com · Soccerway · teams.by · Transfermarkt (ігрок) · Прэсбол · УЕФА |